google/wiki40b huggingface dataset:
Σουριγιάνι Μαλαγιαλάμ

Τα Σουριγιάνι Μαλαγιαλάμ (സുറിയാനി മലയാളം, ܣܘܼܝܲܢܝܼ ܡܲܠܲܝܵܠܲܡ), επίσης γνωστή ως Καρσόνι ή Συριακά Μαλαγιαλάμ, είναι διάλεκτος της Μαλαγιαλάμ που γραφόταν σε μια παραλλαγή του συριακού αλφαβήτου που ήταν δημοφιλής στους χριστιανούς του Αγίου Θωμά (επίσης γνωστούς ως Σύριοι Χριστιανοί ή Νασράνι) της Κεράλα στην Ινδία. Χρησιμοποιεί τη γραμματική της Μαλαγιαλάμ, το Ανατολικό Συριακό αλφάβητο με ειδικά ορθογραφικά χαρακτηριστικά και λεξιλόγιο από τα Μαλαγιαλάμ και τα Ανατολικά Συριακά. Αυτό προέρχεται από την περιοχή της Νότιας Ινδίας της Ακτής του Μαλαμπάρ (σύγχρονη Κεράλα). Μέχρι τον 19ο αιώνα, το σενάριο χρησιμοποιήθηκε ευρέως από Συριακούς Χριστιανούς στην Κεράλα.

Unicode

Το συριακό αλφάβητο προστέθηκε στο πρότυπο Unicode τον Σεπτέμβριο του 1999 με την κυκλοφορία της έκδοσης 3.0. Πρόσθετα γράμματα για τα Σουριγιάνι Μαλαγιαλάμ προστέθηκαν τον Ιούνιο του 2017 με την έκδοση της έκδοσης 10.0.

Λογοτεχνία

Το Βενταθαρκάμ που γράφτηκε από τον Καριαττίλ Μαρ Ουσέπ είναι ένα από τα διάσημα βιβλία που γράφτηκαν στα Σουριγιάνι Μαλαγιαλάμ. Ένας μεγάλος αριθμός εγγράφων που γράφτηκαν στα Σουριγιάνι Μαλαγιαλάμ βρίσκονται μεταξύ των Χριστιανών του Αγίου Θωμά ή των Νασράνι της Κεράλα. Αυτά τα έγγραφα περιλαμβάνουν ένα εναλλακτικό σύνολο των Κανόνων της Συνόδου του Ντιάμπερ.
Might Just Take Your Life

Σύνθεση

Το "Might Just Take Your Life", είναι χαρακτηριστικό δείγμα της εισαγωγής jazz και funk στοιχείων στον ήχο του συγκροτήματος. Ένα άλλο χαρακτηριστικό είναι ότι αυτός είναι ο πρώτος δίσκος των Deep Purple με δύο τραγουδιστές, τον Ντέιβιντ Κόβερντεϊλ και τον μπασίστα Γκλεν Χιούζ. Η σύνθεση του τραγουδιού έγινε από τον κιθαρίστα Ρίτσι Μπλάκμορ, τον τραγουδιστή Ντέιβιντ Κόβερντεϊλ, τον μπασίστα Γκλεν Χιούζ και τον κιμπορντίστα Τζον Λορντ.

Κυκλοφορίες

Το τραγούδι αυτό, κυκλοφόρησε σε μορφή 7" σινγκλ, με το "Coronarias Redig" στη δεύτερη πλευρά του στην Ευρώπη και τη στέρεο έκδοση του "Might Just Take Your Life" στις Ηνωμένες Πολιτείες.
Ανάδελτα

Ανάδελτα είναι διανυσματικός διαφορικός τελεστής των μερικών παραγώγων μιας συνάρτησης ως προς τις τρεις διαστάσεις του χώρου. Γενικά, δείχνει τον τρόπο με τον οποίο μεταβάλλεται ένα μέγεθος στο χώρο. Συμβολίζεται με , το οποίο σύμβολο μοιάζει με αναποδογυρισμένο κεφαλαίο Δ. Η χρήση του ανάδελτα μοιάζει με εσωτερικό ή εξωτερικό γινόμενο του οιονεί διανύσματος  με τη συνάρτηση, όπου το οιονεί διάνυσμα είναι πάντα ο πρώτος παράγοντας.

Κλίση και Απόκλιση

Η έκφραση  συμβολίζεται με gradf, κλίση της συνάρτησης f αν f πραγματική συνάρτηση, και divf, απόκλιση της συνάρτησης f αν f διανυσματική συνάρτηση. Αυτή η έκφραση αναφέρεται σε συνάρτηση των τριών διαστάσεων και διαφέρει από την κλίση παραγώγου πραγματικής συνάρτησης μιας πραγματικής μεταβλητής που αφορά μόνο μία διάσταση. Αν η συνάρτηση f είναι πραγματική τριών πραγματικών μεταβλητών, τότε η κλίση της αντιπροσωπεύει ένα εφαπτόμενο υπερεπίπεδο στις τέσσερις διαστάσεις, όπως η κλίση της παραγώγου αντιπροσωπεύει μια εφαπτόμενη ευθεία στις δύο διαστάσεις.

Ανάδελτα εις τη ν

Ορίζουμε την ύψωση του ανάδελτα σε φυσική δύναμη με βάση το εσωτερικό γινόμενο:
, αν ν>1.
Σε αυτήν την περίπτωση αν η συνάρτηση f είναι διανυσματική, τότε οι περιττής τάξεως δυνάμεις αναπαριστούν αποκλίσεις, ενώ οι άρτιας τάξης κλίσεις. Αντίστροφα, αν η συνάρτηση f είναι πραγματικός αριθμός, τότε οι περιττής τάξης δυνάμεις αναπαριστούν κλίσεις, ενώ οι άρτιας αποκλίσεις. Σημειώνεται ότι τα μοναδιαία διανύσματα στη νιοστή δύναμη  ισούνται με  αν ν περιττός αριθμός και με 1, 1, 1 αν ν άρτιος αριθμός.

Τελεστής Λαπλάς

Ο τελεστής Λαπλάς συμβολίζεται με , δηλαδή τον ανάδελτα αναποδογυρισμένο και ορίζουμε σε μια συνάρτηση f των τριών μεταβλητών του χώρου: .
Βίλλιμπερτ Πάουελς

Βιογραφία

Γεννήθηκε στις 19 Νοεμβρίου 1954 στο Βίππερφίρτ. Ο πατέρας του ήταν δάσκαλος. Πήρε απολυτήριο γυμνασίου το 1973 και σπούδασε δυτική θεολογία στην Βόννη και στο Μίνστερ. Εργάστηκε σε εργοστάσιο ξυλείας και αλλού και χειροτονήθηκε διάκονος το 1993. Από τον Νοέμβριο του 2006 υπηρέτησε σε διάφορες ενορίες.
Μεμί Μεσσηνίας

Τοποθεσία

Το Μεμί βρίσκεται περίπου 4 χιλιόμετρα προς τα βόρεια της Κυπαρισσίας σε υψόμετρο 22 μέτρα και απέχει περίπου 1,5 χιλιόμετρο από τις ακτές του Ιονίου Πελάγους. Ο οικισμός βρίσκεται κοντά στην οδό που ενώνει την Κυπαρισσία με την Ζαχάρω και τον Πύργο της Ηλείας και απέχει επίσης περίπου 2,5 χιλιόμετρα από το  Καλό Νερό, το οποίο βρίσκεται βορειότερα του Μεμιού.

Ιστορία

Το Μεμί προσαρτήθηκε στην Κοινότητα Κυπαρισσίας το 1971, ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Κυπαρισσίας, ως το 2010. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας.  Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

Κτίρια – αξιοθέατα

Στο χωριό εκτός από τα σπίτια υπάρχουν ταβέρνα και καφενείο. Η περιοχή του χωριού τα τελευταία χρόνια έχει αναπτυχθεί οικιστικά  κυρίως λόγω της προσέγγισης με την πόλη της Κυπαρισσίας και πλησίον της εθνικής οδού, στο ύψος του χωριού, υπάρχουν δύο σούπερ μάρκετ, τα οποία εξυπηρετούν και τους κατοίκους της Κυπαρισσίας. Σε κοντινή απόσταση είναι και ο γειτονικός οικισμός του Καλού Νερού, ο οποίος διαθέτει καταστήματα που εξυπηρετούν τις ανάγκες των κατοίκων του χωριού. Το Μεμί έχει κοντινές παραλίες για μπάνιο, με πιο γνωστή από αυτές την Παραλία Μεμί. Οι παραλίες αυτές αποτελούν σημαντικό βιότοπο για τη θαλάσσια χελώνα Καρέτα-Καρέτα, καθώς ο Κυπαρισσιακός κόλπος φιλοξενεί πολλές φωλιές του είδους αυτού της οικογένειας των χελωνιίδων, το οποίο τελεί υπό εξαφάνιση και προστατεύεται από τη Διεθνή Ένωση για τη Διατήρηση της Φύσης (IUCN).

Παραλία Μεμί

Κοντά στον οικισμό βρίσκεται η Παραλία του Μεμιού, της οποίας η ακτή αποτελείται από χρυσή άμμο. Η παραλία αυτή είναι σε απόσταση 4 περίπου χιλιόμετρα βορειότερα από την πόλη της Κυπαρισσίας και θεωρείται από τους κατοίκους της ευρύτερης περιοχής, ως μια καλή επιλογή για επισκέπτες οι οποίοι θέλουν να κολυμπήσουν σε πεντακάθαρα νερά και να απολαύσουν, με ελεύθερη παραμονή ή με οργανωμένη υποδοχή μια από τις παραλίες στα βορειοδυτικά του νομού. Στην παραλία υπάρχει ήπια μορφή τουριστικής υποδομής που περιλαμβάνει ξαπλώστρες, ομπρέλες, γήπεδα beach volley, ποδοσφαίρου, ντους, αποδυτήρια και χώρο
στάθμευσης.
Σρέτσκο Κάτανετς

Καριέρα

O Στρέτσκο Κάτανετς ξεκίνησε να παίζει ποδόσφαιρο στην ηλικία των επτά ετών στη Λιουμπλιάνα. Το 1981 πήγε στην Ολίμπια Λιουμπλιάνα, στην οποία παρέμεινε μέχρι το 1985 οπότε και μεταπήδησε στην Ντιναμό Ζάγκρεμπ. Την επόμενη χρονιά μετεγγράφη στην Παρτιζάν με την οποία στέφθηκε πρωταθλητής Γιουγκοσλαβίας το 1987.
Το 1988 εντάχθηκε στη ΦφΜ Στουτγκάρδη με την οποία έφτασε στα τελικά του Κυπελλου UEFA το 1989 και έχασε απέναντι στη Νάπολι του Ντιέγκο Μαραντόνα. Έμεινε στη Γερμανία μόνο μία σεζόν, καθώς το 1989 υπέγραψε για την ιταλική ΟΚ Σαμπντόρια. Την πρώτη του σεζόν εκεί κατέκτησε ένα Ευρωπαϊκό Κύπελλο Κυπελλούχων. Το 1992 έφτασε στον τελικό του Τσάμπιονς Λιγκ, ωστόσο δεν κατέκτησε το βαρύτιμο τρόπαιο καθώς η ΟΚ Σαμπντόρια υπέστη ήττα από την άλλη φιναλίστ, τη Μπαρτσελόνα. Το 1994, έφτασε στην κατάκτηση του Κυπέλλου Ιταλίας.
Το καλοκαίρι του 1994, ο Στρέτσκο Κάτανετς αποάσισε να κρεμάσει τα ποδοσφαιρικά του παπούτσια και να βάλει τέλος στην πολυετή καριέρα του, σε ηλικία 31 ετών.

Προπονητική καριέρα

Μετά το τέλος της καριέρας του ως ποδοσφαιριστής, ο Κάτανετς αποφάσισε να συνεχίσει να ασχολείται με το άθλημα, αλλά από ένα άλλο πόστο και συγκεκριμένα αυτό του προπονητή. Το 1996 ανέλαβε βοηθός προπονητή στην Εθνική Σλοβενίας U21. Στο πόστο αυτό παρέμεινε μέχρι το 1998.
Το 1998 είχε ένα σύντομο πέρασμα από τη Ντρούστβο Γκόριτσα, ενώ λίγο καιρό αργότερα ανέλαβε και πάλι την Εθνική Σλοβενίας, αλλά αυτή τη φορά αποτέλεσε τον προπονητή της ομάδας των ανδρών. Στον πάγκο της Εθνική Σλοβενίας παρέμεινε μέχρι το 2002.
Επόμενος σταθμός της προπονητικής καριέρας του Κάτανετς ήταν ο Ολυμπιακός Πειραιώς, στον οποίο ωστόσο παρέμεινε για λίγους μόνο μήνες. Την τριετία 2006-09, ο Κάτανετς αποτέλεσε τον προπονητή της Εθνικής Βόρειας Μακεδονίας ενώ από το 2009 και μέχρι το 2011 εργάστηκε ως προπονητής στην Εθνική των Η.Α.Ε..
Από το 2013 και μέχρι σήμερα, ο Στρέτσκο Κάτανετς εργάζεται ως προπονητής στην Εθνική ομάδα ποδοσφαίρου ανδρών της Σλοβενίας.

Διεθνείς συμμετοχές

Ο Στρέτσκο Κάτανετς έχει πραγματοποιήσει 51 συμμετοχές με την Εθνική ομάδα ποδοσφαίρου της Γιουγκοσλαβίας και 5 συμμετοχές με την εθνική ομάδα της Σλοβενίας.
Εκατοστόμετρο

Μια άλλη χρήση του εκατοστομέτρου

Εκτός από τη χρήση του για τη μέτρηση μηκών, το εκατοστόμετρο χρησιμοποιείται στο σύστημα cgs για τη μέτρηση της χωρητικότητας ενός πυκνωτή, αγωγού ή άλλης διατάξεως που αποθηκεύει ηλεκτροστατική ενέργεια.
Κώστας Αντωνίου

Σε συλλογικό επίπεδο

Ξεκίνησε την ποδοσφαιρική του καριέρα από τον Αετό Γαλατσίου από όπου τον απέκτησε ο Παναθηναϊκός το 1977 σε νεαρή ηλικία. Από το 1981 έως το 1983 αγωνίστηκε στον Απόλλωνα Αθηνών. Την επόμενη χρονιά επέστρεψε στον Παναθηναϊκό και αναδείχθηκε πρωταθλητής Ελλάδος έχοντας καθιερωθεί στο βασικό κορμό της ομάδας που διακρίθηκε για πολλά χρόνια.
Συνολικά κατέκτησε 4 πρωταθλήματα Ελλάδας (1983-84, 1985-86, 1989-90, 1990-91), 7 Κύπελλα Ελλάδας (1984, 1986, 1988, 1989, 1991, 1993, 1994) και 3 Σούπερ Καπ (1988, 1993, 1994).
Σημαντικότερες επιτυχίες στην ευρωπαϊκή του παρουσία με τον Παναθηναϊκό ήταν η συμμετοχή στον ημιτελικό του Κυπέλλου Πρωταθλητριών το 1985, η είσοδος στην οκτάδα του Κυπέλλου Πρωταθλητριών (συμμετοχή στους ομίλους) το 1992 και η είσοδος στην οκτάδα του Κυπέλλου ΟΥΕΦΑ το 1988.
Χαρακτηριστική στιγμή της καριέρας του υπήρξε η δικαστική διαμάχη που είχε προκύψει ανάμεσα στον Ολυμπιακό και τον Παναθηναϊκό, σχετικά με τη μεταγραφή του στους "ερυθρόλευκους" το καλοκαίρι του 1988, η οποία τελικά δεν πραγματοποιήθηκε.

Στην εθνική Ελλάδας

Το ντεμπούτο του με την Ελλάδα πραγματοποιήθηκε στις 11 Απριλίου 1984, στην εντός έδρας φιλική αναμέτρηση με την Κύπρο (1-1). Αγωνίστηκε συνολικά σε 35 αγώνες και σημείωσε 2 τέρματα, μέχρι το 1993.

Άλλες δραστηριότητες

Το 2007 ανέλαβε τον ρόλο του αναλυτή της πορείας του Παναθηναϊκού στην τηλεοπτική εκπομπή "Αθλητική Κυριακή". Τον Μάιο του 2008 ανέλαβε καθήκοντα τεχνικού διευθυντή στον Παναθηναϊκό, θέση από την οποία αποχώρησε τον Ιούνιο του 2010.
Οίκος των Έστριντσεν

Ο Οίκος των Έστριντσεν (Estridsen), εξελληνισμένα Έστριδσεν, ήταν η δυναστεία που έδωσε τους βασιλείς της Δανίας το διάστημα 1047-1412. Το όνομα προέρχεται όχι από τον αρχηγέτη του Οίκου Ουλφ Γιαρλ, αλλά από τη σύζυγό του Έστριντ. Ο Οίκος λέγεται και Οίκος των Ουλφίνγκερ (Ulfinger), δηλ. απογόνων του Ουλφ. O θυρεός του Οίκου έγινε αυτός της Δανίας.

Ιστορία

To όνομα του Οίκου προήλθε από την Έστριντ, διότι ο γιος της Σβεν Β΄ της Δανίας ισχυροποίησε με αυτό τη θέση του: ο Οίκος της μητέρας του είχε δώσει τέσσερεις βασιλείς της Δανίας. Πράγματι η Έστριντ ήταν κόρη του Σβεν Α΄ της Δανίας, αδελφή των Χάραλντ Β΄ της Δανίας και Κνουτ της Δανίας, ενώ γιος του τελευταίου ήταν ο Αρθακανούτος της Δανίας. Η ίδια η Έστριντ ήταν από τον Οίκο των Κνύτλινγκα. 
Ο Οίκος των Έστριντσεν έδωσε 22 βασιλείς της Δανίας, 2 της Σουηδίας, 4 δούκες του Σλέσβιχ, 2  δούκες του Λόλλαντ, 1 δούκα της Φλάνδρας και τη Μαργαρίτα Α΄, που εκτός από βασίλισσα της Δανίας και Νορβηγίας το 1387, έγινε και βασίλισσα της Σουηδίας το 1412. Τα τρία στέμματα ενώθηκαν σε ένα βασίλειο, την Ένωση του Κάλμαρ και ο Οίκος των Έστριντσεν έφτασε στην πιο μεγάλη ακμή του. 
Η επόμενη δυναστεία της Δανίας, αυτή του Όλντενμπουργκ, υπάρχει ως σήμερα στη Δανία. Ο αρχηγέτης της Χριστιανός Α΄ της Δανίας ήταν γιος της Χέλντβιγκ, ο πατέρας της οποίας ήταν απόγονος του Έρικ Ε΄ των Έστριντσεν και η μητέρα της ήταν απόγονος του Άβελ των Έστριντσεν. Έτσι όλοι οι επόμενοι βασιλείς της Δανίας είναι απόγονοι του Βάλντεμαρ Β΄ των Έστριντσεν.
Ουέστ Εντ (Κουίνσλαντ)

Το Ουέστ Εντ ή Γουέστ Εντ (αγγλ:West End) είναι προάστιο της πόλεως Μπρισμπέιν, πρωτεύουσας του Κουίνσλαντ, στην Αυστραλία. Σύμφωνα με την απογραφή του 2011 στο Γουέστ Εντ ζουν 8.061 κάτοικοι.
Ο ταχυδρομικός κώδικας του Γουέστ Εντ είναι 4101.
Υδρόφωνο

Το υδρόφωνο (hydrophone) είναι ένας ηλεκτροακουστικός μορφοτροπέας (electroacoustic transducer), ο οποίος χρησιμοποιείται για τη λήψη ηχητικών κυμάτων (πίεσης) μέσα στο νερό. Τα υδρόφωνα αποτελούν το συνηθέστερο τύπο αισθητήρα που χρησιμοποιείται σε υποβρύχιες εφαρμογές. Η λειτουργία των περισσοτέρων τύπων υδροφώνων βασίζεται κυρίως στο πιεζοηλεκτρικό φαινόμενο.

Ιστορία

Τα υδρόφωνα χρησιμοποιήθηκαν για πρώτη φορά κατά τη διάρκεια του Α΄ Παγκοσμίου Πολέμου, από τα συνοδά πλοία των νηοπομπών. Ο σκοπός ήταν ο έγκαιρος εντοπισμός των γερμανικών υποβρυχίων.

Κατευθυντικά υδρόφωνα

Η κατευθυντικότητα μπορεί να επιτευχθεί με μία από τις ακόλουθες τεχνικές:

Εστιασμένοι μορφοτροπείς

Ο εστιασμένος μορφοτροπέας διαθέτει κάποιο δισκοειδή ή κωνικό ανακλαστήρα για την εστίαση των λαμβανόμενων ηχητικών κυμάτων.

Συστοιχίες υδροφώνων

Τοποθετώντας πολλά υδρόφωνα σε κατάλληλη διάταξη προκύπτουν συστοιχίες υδροφώνων με τα επιθυμητά χαρακτηριστικά κατευθυντικότητας. Ο κύριος λοβός μίας συστοιχίας υδροφώνων μπορεί να στρέφεται κάθε φορά προς την επιθυμητή κατεύθυνση, με ηλεκτρονικό τρόπο. Μία συνήθης διάταξη υδροφώνων είναι η γραμμική (line array), αλλά υπάρχουν επίσης συστοιχίες δύο και τριών διαστάσεων.
Οι συστοιχίες υδροφώνων του αμερικανικού συστήματος SOSUS χρησιμοποιήθηκαν από τη δεκαετία του 1950 και καθ' όλη τη διάρκεια του ψυχρού πολέμου, για τον εντοπισμό και την παρακολούθηση των κινήσεων των Σοβιετικών υποβρυχίων, κατά μήκος της γραμμής Γροιλανδίας - Ισλανδίας - Μ. Βρετανίας (GIUK).
Μητροπολίτης Γαλλίας Μελέτιος Καραμπίνης

Βιογραφία

Ο κατά κόσμον Ιωάννης Καραμπίνης γεννήθηκε στην Καλαμάτα το 1914. Το 1937 αποφοίτησε από το Τμήμα της Θεολογικής Σχολής του Πανεπιστημίου Αθηνών. Χειροτονήθηκε Διάκονος το 1938 και Πρεσβύτερος το 1940. Υπηρέτησε ως Εφημέριος της Μητροπόλεως Ξάνθης και Περιθωρίου (1938-1940), ως στρατιωτικός Ιερέας (1940-1941), ως Ιεροκήρυκας των Μητροπόλεων Μονεμβασίας και Σπάρτης και Μάνης (1941-1944), επανέρχεται ως στρατιωτικός ιερέας (1944-1946). Κατά τη διάρκεια της Κατοχής ο Μητροπολίτης Γυθείου Χρυσόστομος Δασκαλάκης, μαζί με τον Μελέτιο Καραμπίνη - τότε αρχιμανδρίτη και ιεροκήρυκα της Ιεράς Μητροπόλεως Γυθείου και Οιτύλου - συμμετείχαν στην Εθνική Αντίσταση με το ΕΑΜ.
Το 1946 μεταβαίνει στην Γαλλιας και διακονεί ως Εφημέριος του Ιερού Μητροπολιτικού Ναού Αγίου Στεφάνου Παρισίων (1946-1953). Στις 28 Ιουνίου 1953 εξελέγη παμψηφεί από την Αγία και Ιερά Σύνοδο του Οικουμενικού Πατριαρχείου τιτουλάριος Επίσκοπος Ρηγίου, Βοηθός Επίσκοπος της Αρχιεπισκοπής Θυατείρων και Μεγάλης Βρετανίας με έδρα το Παρίσι. Τη χειροτονία τέλεσε ο Αρχιεπίσκοπος Θυατείρων και Μεγάλης Βρετανίας Αθηναγόρας, συμπαραστατούμενος από τους Μητροπολίτες Ειρηνουπόλεως Κωνσταντίνο, Αττικής Ιάκωβο, Μεσσηνίας Χρυσόστομο και Χαλδίας Κύριλλο. Στις 22 Οκτωβρίου 1963 εξελέγη παμψηφεί από την Αγία και Ιερά Συνόδο του Οικουμενικού Πατριαρχείου πρώτος Μητροπολίτης της νεοσύστατης Μητροπόλεως Γαλλίας. Παραιτήθηκε για λόγους υγείας στις 9 Ιουνίου 1988.Έκτοτε εφησυχαζε στην Αθηνα, στις 19 Απριλίου 1993 απεβίωσε σε νοσοκομείο των Αθηνών, έπειτα από πολύμηνη μάχη με τον καρκίνο.
Αιγυπτιακή Ομοσπονδία Καλαθοσφαίρισης

Ιστορία

Η Αιγυπτιακή Ομοσπονδία Καλαθοσφαίρισης ιδρύθηκε το 1934 και ήταν ενταγμένη στην ευρωπαϊκή ζώνη της (FIBA), καθώς μόλις το 1961 συστάθηκε η αντίστοιχη αφρικανική ζώνη.
Ιωάννης Γουλιέλμος του Γιούλιχ-Κλέβης-Μπερκ

Βιογραφία

Ήταν ο δευτερότοκος γιος το Γουλιέλμου δούκα των Γιούλιχ, Κλέβης, Μπερκ & κόμη των Λα Μαρκ, Ράβενσμπερκ και της Μαρίας των Αψβούργων, κόρης του Φερδινάνδου Α΄ αρχιδούκα της Αυστρίας και βασιλιά της Γερμανίας.
Μεγάλωσε και εκπαιδεύτηκε στο Ξάντεν. Το 1574 έγινε επίσκοπος του Μύνστερ. Το επόμενο έτος ο μεγαλύτερος αδελφός του απεβίωσε από ευλογιά σε ηλικία 20 ετών και ο Ιωάννης-Γουλιέλμος έγινε διάδοχος. Το 1592 διαδέχθηκε τον πατέρα του στα τρία ηνωμένα δουκάτα, που ήταν ελεύθερα φεουδαρχικά από τον βασιλιά της Γερμανίας. Είχε νοητική ασθένεια και τον θεράπευε ο γιατρός του Φραντσέσκο Μαρία Γκουάτσο. Το 1609 απεβίωσε σε ηλικία 49 ετών, άτεκνος. Ανάμεσα στα πρόσωπα της Αυλής του ήταν ο συνθέτης Κόνρατ Χάγκιους.
Τη διαδοχή διεκδίκησαν δύο εξαδέλφια του: η μεγαλύτερη αδελφή του Μαρία-Ελεονόρα, σύζυγος του Αλβέρτου-Φρειδερίκου των Χοεντσόλερν δούκα της Πρωσίας, είχε αποβιώσει το προηγούμενο έτος και είχε μόνο κόρες, από τις οποίες η πρώτη, η Άννα των Χοεντσόλερν, Προτεστάντης -σύζυγος του Ιωάννη-Σιγισμούνδου εκλέκτορα του Βρανδεμμβούργου- διεκδίκησε τα δουκάτα. Η δεύτερη αδελφή του Άννα των Λα Μαρκ, σύζυγος του Φιλίππου-Λουδοβίκου των Βίττελσμπαχ κόμη του Παλατινάτου-Νόιμπουρκ, είχε πρώτο γιο τον Βόλφγκανκ-Γουλιέλμο, Καθολικό, που επίσης διεκδίκησε τα δουκάτα.
Έτσι ξεκίνησε ο Πόλεμος για τη Διαδοχή του Γιούλιχ (1609-14), που έγινε μέρος του Τριακονταετούς Πολέμου (1618-48), που προκλήθηκε από κλιμακούμενες θρησκευτικές αντιπαραθέσεις. Τελικά η Άννα των Χοεντσόλερν, σύζυγος του εκλέκτορα του Βρανδεμβούργου, έλαβε το δουκάτο του Γιούλιχ και την κομητεία του Λα Μαρκ, ενώ ο Βόλφγκανκ-Γουλιέλμος κόμης του Παλατινάτου-Νόιμπουρκ έλαβε τα δουκάτα Γιούλιχ & Μπερκ.
Τα δουκάτα ποδοπατήθηκαν από τους πολέμους και απώλεσαν πολύ από τον μυθώδη πλούτο τους, για τον οποίο ήταν διάσημα τον καιρό του Γουλιέλμου.

Οικογένεια

Νυμφεύτηκε πρώτα την Γιακομπέα των Τσέρινγκεν, κόρη του Φιλιβέρτου μαργράβου του Μπάντεν-Μπάντεν.
Το 1597 απεβίωσε η Γιακομπέα και ο Ιωάννης-Γουλιέλμος έκανε δεύτερο γάμο με την Αντωνία, κόρη του Καρόλου Γ΄ δούκα της Λωρραίνης. Δεν απέκτησε απογόνους από τους γάμους του.
Λορίς Κάριους

Στουτγκάρδη

Ο Κάριους γεννήθηκε στο Μπίμπεραχ αν ντερ Ρις στη Βάδη-Βυρτεμβέργη. Αγωνίστηκε για τις τοπικές ομάδες ΦΒ Μπίμπεραχ, ΣΓ Μέττενμπεργκ και ΣΣΒ Ούλμα 1846 πριν ενταχθεί στο δυναμικό της ΦφΜ Στουτγκάρδης. Μεγαλύτερη του επιτυχία στη Στουτγκάρδη ήταν η κλήση για τον αγώνα της εθνικής Γερμανίας κάτω των 16 με την εθνική πΓΔΜ τον Σεπτέμβριο του 2008.

Μάντσεστερ Σίτι

Η Μάντσεστερ Σίτι κάλεσε τον Κάριους και την οικογένεια του στην Αγγλία μετά τον αγώνα της εθνικής Γερμανίας κάτω των 16 με την εθνική πΓΔΜ και υπέγραψε συμβόλαιο μαζί του στις 1 Ιουλίου 2009. Ο Τόμας Άλμπετ, υποδιευθυντής της ακαδημίας της Στουτγκάρδης, δήλωσε πως ο αγγλικός σύλλογος έδωσε μεγάλο ποσό για να αποκτήσει τον Κάριους. Ο Κάριους αγωνίστηκε για την ομάδα κάτω των 18 και για την ομάδα κάτω των 21, αλλά δεν κατάφερε να συμμετέχει σε αγώνα της πρώτης ομάδας της Μάντσεστερ Σίτι.

Μάιντς 05

Τον Αύγουστο του 2011, η Μάντσεστερ Σίτι παραχώρησε ως δανεικό τον Κάριους στην Μάιντς 05, με τον τερματοφύλακα να αγωνίζεται για τη δεύτερη ομάδα (Μάιντς 05 Β') στη Regionalliga. Στις 11 Ιανουαρίου 2012, ο δανεισμός κατέληξε σε απόλυτη μεταγραφή, καθώς ο Κάριους υπέγραψε συμβόλαιο για δύο έτη με πιθανή επέκταση για ακόμα ένα έτος (μέχρι τον Ιούνιο του 2015). 
Ο Κάριους έκανε το ντεμπούτο του στις 1 Δεκεμβρίου 2012 στον αγώνα με την Αννόβερο 96, όταν μπήκε ως αλλαγή στη θέση του Σάουν Πάρκερ, καθώς ο τερματοφύλακας Κρίστιαν Βέτκλο είχε αποβληθεί. Ο Κάριους κατέλαβε τη θέση του τερματοφύλακα στη βασική ενδεκάδα και υπέγραψε τριετές συμβόλαιο με τον σύλλογο στις 12 Ιανουαρίου 2015. Τη χρονιά 2015-16, ο Κάριους έπαιξε 9 αγώνες χωρίς να δεχτεί τέρμα, απέκρουσε 2 πέναλτι και κατέλαβε τη 3η θέση στον κατάλογο των καλύτερων τερματοφύλακων της χρονιάς, σύμφωνα με την επίσημη ιστοσελίδα της Bundesliga.

Λίβερπουλ

Στις 24 Μαΐου 2016, ο Κάριους υπέγραψε συμφωνία με τη Λίβερπουλ ΦΚ για πέντε έτη, με το ποσό της μεταγραφής να ανέρχεται στις 4.7 εκατομμύρια λίρες. Ο σύλλογος ανακοίνωσε πως ο ποδοσφαιριστής θα αγωνίζεται με τη φανέλα που θα έχει πάνω τον αριθμό 1.
Γιοσέφ Ελιγιά

Η ζωή του

Γεννήθηκε στα Γιάννενα το 1901 και σπούδασε στο γαλλόφωνο γυμνάσιο της Alliance Israélite. Το 1922 πήγε στην Αθήνα και  εργάστηκε σε ιδιωτικά σχολεία ως καθηγητής της γαλλικής γλώσσας. Το 1930 διορίστηκε καθηγητής της γαλλικής στο γυμνάσιο του Κιλκίς, από όπου μεταφέρθηκε εσπευσμένα στην Αθήνα και πέθανε στο νοσοκομείο «Ευαγγελισμός» από τύφο το 1931. Ο τάφος του βρίσκεται στο Α΄ Νεκροταφείο Αθηνών.

Το έργο του

Συνεργάστηκε με το περιοδικό Νουμάς, με τη Νέα Εστία κ.α. Μέχρι το θάνατό του  υπήρξε τακτικός συνεργάτης της Μεγάλης Ελληνικής Εγκυκλοπαίδειας του Πυρσού για την οποία έγραψε διάφορα άρθρα για την εβραϊκή θρησκεία και φιλολογία.  Έγραψε επίσης ποιήματα  και κριτικές και  μετέφρασε  εβραϊκά κείμενα  κυρίως από τη Βίβλο, όπως το Άσμα Ασμάτων, τη Ρούθ, τους  Ψαλμούς κ.α.,  παράλληλα όμως  έκανε γνωστή στην Ελλάδα και την νεότερη εβραϊκή  ποίηση και πεζογραφία.  Μετά το θάνατό του εκδόθηκαν τα Ποιήματα (Συγκεντρωμένα με εισαγωγή, ανάλυση, βιογραφικό σημείωμα από τον Γ. Κ. Ζωγραφάκη Θεσσαλονίκη, 1938) με ευθύνη του συλλόγου Μπενέ Μπερίθ της Θεσσαλονίκης.  Το 1944 κυκλοφόρησε στην Αμερική ένας τόμος με ποιήματά του μεταφρασμένα από τη R. Dalven. 
Τα ποιήματά του τα χαρακτηρίζει ένας  τόνος βιβλικός συχνά ανάμικτος  με  ερωτισμό και ιδεαλισμό και με κάποια ειδυλλιακή φυσιολατρεία.  Παρέμεινε πιστός του μετρικού και του ομοιοκατάληκτου στίχου  και δεν ακολούθησε τις νέες μορφές τεχνικής που υιοθέτησαν οι σύγχρονοί του. Από το 1997 έχει καθιερωθεί η διδασκαλία της ποίησης του Γιοσέφ Ελιγιά στα τμήματα της Φιλοσοφικής Σχολής Ιωαννίνων.
Κοραλία Καράντη

Βιογραφία

Είναι απόφοιτος της Δραματικής Σχολής του Πέλου Κατσέλη. Είναι κόρη της Αφροδίτης Γρηγοριάδου και του Βύρωνα Πάλλη.

Προσωπική ζωή

Το 2003, παντρεύτηκε το βουλευτή Γιώργο Λιάνη και ο γάμος τους διήρκησε μέχρι το 2013. Έχει ένα γιο, τον Εδουάρδο, από τον πρώτο της γάμο με τον Τζώννυ Καλημέρη.
Πρίμο Κολόν

Τα πρώτα βήματα

Ο Κολόν ξεκίνησε την καριέρα του, το 1999, από την εταιρεία που ανήκει στον πατέρα του, Κάρλος Κολόν, World Wrestling Counsil. Εκεί έμεινε για οκτώ περίπου χρόνια, έως το 2007 δηλαδή και κατέκτησε συνολικά 16 τίτλους. Ο ένας ήταν ομαδικός, με τον αδερφό του Καρλίτο Κολόν και οι υπόλοιποι ατομικοί.

WWE

Το 2007, ο Κολόν, υπέγραψε συμβόλαιο με τη διάσημη εταιρεία πάλης WWE, η οποίο τον έστειλε στο θυγατρικό FCW για εκπαίδευση. Εκεί έγινε μια φορά ομαδικός πρωταθλητής με τον Έρικ Πέρεζ. Το 2008, μεταφέρθηκε στο κύριο ρόστερ του WWE ως Πρίμο. Εκεί βρήκε τον αδερφό του, Καρλίτο, με τον οποίο σχημάτισαν ομάδα και κατέκτησαν το Ομαδικό Πρωτάθλημα WWE, αλλά και το Παγκόσμιο Πρωτάθλημα ομάδων. Το 2011, αφού είχε αποχωριστεί τον αδερφό του, που απολύθηκε, σχημάτισε ομάδα με τον ξάδερφό του, Έπικο και κατέκτησαν για μια φορά το Ομαδικό Πρωτάθλημα. Το 2013, η ομάδα άλλαξε ρόλο και παρουσιάστηκαν στο σόου ως οι ταυρομάχοι "Ντιέγκο" και "Φερνάντο".
Φρειδερίκος της Έσσης-Κάσσελ

Βιογραφία

Ήταν ο τρίτος γιος του Φρειδερίκου Β΄ λαντγκράβου της Έσσης-Κάσσελ και της Μαρίας των Γουέλφων-Ανοβέρου, κόρης του Γεωργίου Β΄ της Βρετανίας. 
Οι σχέσεις των γονιών του δεν ήταν καλές: από το 1747 ζούσαν χωριστά. Ο πατέρας του, έπειτα από δύο έτη έγινε Καθολικός και το 1755 ακύρωσε το γάμο του. Η μητέρα του πήγε με τα παιδιά της στην αδελφή της Λουίζα, σύζυγο του Φρειδερίκου Ε΄ της Δανίας. Εκεί μεγάλωσε τους τρεις γιους της ως Προτεστάντες. 
To 1785 απεβίωσε ο πατέρας του και ο πρωτότοκος Γουλέλμος Α΄ έφυγε από τη Δανία για να τον διαδεχθεί. Είχε πρώτα νυμφευτεί την εξαδέλφη του Βιλελμίνα-Καρολίνα, κόρη του Φρειδερίκου Ε΄. Ο δευτερότοκος Κάρολος επίσης νυμφεύτηκε εξαδέλφη του, τη Λουίζα, άλλη κόρη του Φρειδερίκου Ε΄· έμεινε στη Δανία και έγινε στρατάρχης. Ο Φρειδερίκος έγινε στρατηγός στο στρατό της Δανίας.
Νυμφεύτηκε την Καρολίνα των Νασσάου, που ο πατέρας της ήταν ο τελευταίος του κλάδου του και έτσι η Καρολίνα ήταν κληρονόμος αξιοσέβαστης περιουσίας. Το 1781 αγόρασε από τον αδελφό του Κάρολο το κάστρο Ρούμπενχαϊμ (στο Όφφενμπαχ), το οποίο έγινε η έδρα των απογόνων του. Ο κλάδος του είναι γνωστός ως Έσσης-Κάσσελ-Ρούμπεναϊμ και μαζί με τον κλάδο Φίλιππσταλ είναι οι δύο κλάδοι που επιζούν ως τις ημέρες μας από τον Οίκο της Έσσης-Κάσσελ.